cyanic-selkie/wikianc huggingface dataset:
கைகர் துகள் அளவி
விளக்கம்
கைகர் துகளளவி துகள்களின் மின்மமாக்கும் கதிர்வீச்சுப் பண்பைப் பயன்படுத்தி துகள்களை அளக்கின்றன. இதன் கருவான பகுதி, குறைந்த அழுத்தத்தில், ஈலியம், நியான், ஆர்கான் போன்ற மந்த வளிமங்களோடு சிறிதளவும் உப்பீனி (ஆலசன்) வளிமங்களும் கலந்து நிறைந்திருக்கும், கைகர்-மியுல்லர் குழாய் ஆகும். அணுத் துகள்களோ அல்லது உயர் ஆற்றல் உடைய ஒளியன்களோ (புதிர்க்கதிர்கள் போன்ற மின்காந்த அலை அல்லது ஒளியன்களோ) இந்த வளிம அணுக்களின் மீது மோதும் பொழுது அவ்வணுக்கள் மின்மமாகின்றன. அப்படி மின்மமான மினவணி குழாயில் மின் புலத்தால் நகரச்செய்து திரட்டுவதன் மூலம் மின்னோட்டம் உண்டாக்குவதும், அதை அளப்பதுமே இதன் பின்புலத்தில் உள்ள இயக்கக்கூறுகள். மின்மவணுக்கள் திரட்டப்படும் பொழுது ஏற்படும் பின்னோட்டத்தை மிகைப்பிகள் தக்கவாறு பெரிதாக்கி அளக்கின்றன). இவற்றை இந்த அளவி நகரும் முள் வடிவிலோ, கண்ணால் காணக்கூடிய துடிப்பலைகளாகவோ, காதால் கிளிக்கிளிக் என்று கேட்கக்கூடிய ஒலியலைகளாகவோ மாற்றித் தருகின்றன. கைகர் துகளளவிக் கருவி ஒவ்வொரு துகளையும் கணக்கிட்டு மின்னோட்டமாகப் மாற்றியபின் அதனை ஒலிவடிவாக வெளியீடு செய்யும் பொழுது வரும் ஒலியை [[Media:Geiger panic.ogg|இங்கே கேட்கலாம்]].
தற்கால துகளளவிகள் அணுத்துகள் அலல்து கதிர்வீச்சைப் பல பதின்ம மடங்கு துல்லியமாகக் காட்ட வல்லவை.
சிறிதளவு மாற்றப்பட்ட கைகர் துகளளவிகள், நொதுமிகளை (நியூட்ரான்களை) அளக்கவும் பயன்படுத்தப்படுகின்றன. இக்கருவிகளில் போரான் டிரைபுளூரைடு அல்லது ஈலியம்-3 ஆகியவற்றோடு நெகிழி மட்டுப்படுத்திகளும் சேர்ந்து இருக்கும். நொதுமி இதில் பாய்ந்து செல்லும்பொழுது விரைவு தடைபட்டு ஆல்பா துகள் உண்டாக்கப்படுகின்றன. இந்த ஆல்பா துகள்களைக் கைகர் துகளளவி அளக்கின்றது. இதன் மூலம் நொதுமிகளையும் அளக்க முடிகின்றது
வரலாறு
1908 ஆம் ஆண்டு அன்சு கைகரும் எர்ணசுட்டு இரதர்போர்டும் இப்பொழுது மான்ச்செசுட்டர் பல்கலைக்கழகம் (அப்பொழுது இது மான்ச்செசுட்டரில் உள்ள விக்டோரியா பல்கலைக்கழகம் என அழைக்கப்பட்டது)என்று அழைக்கப்படும் இடத்தில் ஒரு கருவியை உருவாக்கினர். இதுவே இப்பொழுது கைகர் துகளளவி எனப்படுகின்றது இது ஆல்பா துகள்களை அளக்கவல்லதாக இருந்தது. பின்னர் 1928 ஆம் ஆண்டு, கைகரும் அவர் நெறியாளராக இருந்த அவருடைய முனைவர் பட்ட மாணவர் வால்ட்டர் மியுல்லரும் ([Walther Müller) இக் கருவியை மேம்படுத்தி பிற துகள்களையும் அளக்கும் திறம் உடையதாக உருவாக்கினர்.
தற்பொழுது உள்ள கைகர் துகளளவிகள் ஆலசன் அளவி (halogen counter) என்றும் அழைக்கப்படுகின்றது. இதனை 1947 இல் சிட்னி இலிசிபன் (Sidney H. Liebson) என்பவர் உருவாக்கினார் இது முன்பிருந்த கைகர் துகளளவியைத் தாண்டி வந்துள்ளது, ஏனெனில் இது அதிக நாள்கள் கெடாமல் பயன்படுகின்றது. மேலும் குறைந்த மின் அழுத்தத்தையும் பயன்படுத்துகின்றது
வெளியிணைப்புகள்
பகுப்பு:கதிரியக்கம் பகுப்பு:அணுவியல் பகுப்பு:ஆய்வுக்கூடக் கருவிகள்
ஷாஜி என். கருண்
ஷாஜி நீலகண்டன் கருண் (Shaji Neelakantan Karun, பி. ஜனவரி 1, 1952) தேசியத் திரைப்பட விருது பெற்ற மலையாள இயக்குநர் மற்றும் ஒளிப்பதிவாளர்.
குறிப்புகள்
பகுப்பு:இந்தியத் திரைப்பட இயக்குநர்கள் பகுப்பு:1952 பிறப்புகள் பகுப்பு:வாழும் நபர்கள் பகுப்பு:செவாலியே விருது பெற்றவர்கள் பகுப்பு:கேரள மாநில திரைப்பட விருது வென்றவர்கள் பகுப்பு:பத்மசிறீ விருது பெற்ற கலைத் துறையினர்
இரவிக்குமார் (நடிகர்)
ஜேன் ஆலம் சைஃபி என்பவர் ஹாலிவுட் மற்றும் இந்திய திரைப்படங்கள் மற்றும் தொடர்களில் நடித்துவரும் ஒரு இந்திய திரைப்பட மற்றும் தொலைக்காட்சி நடிகர் ஆவார். இவர் 100 க்கும் மேற்பட்ட படங்களில் நடித்துள்ளார். பல இந்தி திரைப்படங்கள் மற்றும் தொலைக்காட்சி தொடர்களிலும் நடித்துள்ளார். இவர் 1970 களில் நாயகன் மற்றும் எதிர்மறை வேடங்களில் நடித்துள்ளார். சீனிவாச கல்யாணம் (1981), தசாவதாரம் (1976) போன்ற இந்தி பக்தி திரைப்படங்களில் நடித்ததற்காக இவர் மிகவும் பிரபலமானவர். உதய சந்திரிகாவுக்கு ஜோடியாக ஸ்வதி நாச்சாதிராம் (1974) என்ற இந்தி படத்தில் நடித்தார்.
பின்னணி
ஜேன் ஆலம் சைஃபி உத்தரபிரதேச மாநிலம், ராம்பூரில் பிறந்தவர். இவரது பெற்றோர் திருச்சூரைச் சேர்ந்தவர்கள்.
வெளி இணைப்புகள்
பகுப்பு:வாழும் நபர்கள் பகுப்பு:மலையாளத் திரைப்பட நடிகர்கள் பகுப்பு:கண்ணூர் மாவட்ட நபர்கள் பகுப்பு:தமிழ்த் திரைப்பட நடிகர்கள்
அயன் பீம்
அயன் பீம் (Iron Beam) என்பது ஒரு நேரடி ஆற்றல் ஆயுதமும் வான் பாதுகாப்பு முறையும் ஆகும். இது சிங்கப்பூர் வான் கண்காட்சியின்போது பெப்ரவரி 11, 2014, அன்று காட்சிப்படுத்தப்பட்டதும் இஸ்ரேலிய ஆயுத உற்பத்தித் துறையான இரபாயெல் மேம்பட்ட பாதுகாப்பு முறையால் ஆகஸ்து 17, 2020 அன்று ஆயத்தமாக நிறுத்தி வைக்கப்பட்டதும் ஆகும். இது குறுகிய தூர ஏவுகணைகள், எறிகணைகள், சிறு பீரங்கிகள் என்பவற்றை அழிக்க வடிவமைக்கப்பட்டது. இது 7 km வரையான வீச்செல்லையுடன், எறிபொருட்களை திறமையாகக் தடுக்கும் அயன் டோம் முறைக்கு மிகவும் நெருக்கமானது. அத்துடன் இது ஆளில்லாத வானூர்திகளையும் எதிர்கொள்ளக்கூடியது. அயன் பீம் இஸ்ரேலின் ஒருங்கமைக்கப்பட்ட வான் பாதுகாப்பு முறையின் ஐந்தாவது மூலமாக அரோ 2, அரோ 3, தாவீதின் கவன், அயன் டோம் ஆகியவற்றுடன் இணையவுள்ளது. ஆயினும், இது தனியாக பயன்படுதத்தப்பட்டுள்ளது.
உசாத்துணை
பகுப்பு:இசுரேலிய போர்த்தளபாடங்கள் பகுப்பு:இசுரேலியக் கண்டுபிடிப்புகள்
மன்னங்காடு ஊராட்சி
மன்னங்காடு ஊராட்சி (Mannankadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள மதுக்கூர் வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2619 ஆகும். இவர்களில் பெண்கள் 1366 பேரும் ஆண்கள் 1253 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சத்தர்பூர் சட்டமன்றத் தொகுதி (தில்லி)
சத்தர்பூர் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது தெற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 58வது வார்டும், 57, 56 ஆகிய வார்டுகளும் உள்ளன.
கார்த்திஜ்
கார்தேஜ், பண்டைய கிரேக்க நகரங்களில் ஒன்றாகும். போரினால் அழிந்துபோன பெரிய நகரங்களில் ஒன்றாகும்.
அமைவிடம்
ஆப்பிரிக்காக் கண்டத்தின் வடக்கில் அமைந்த துனிசியா நாட்டின் வடக்கு கடற்கரையில் கார்தேஜ் நகரம் இருந்தது.
வரலாறு
சுமார் 2800 ஆண்டுகளுக்கு முன் அமைக்கப்பட்ட நகரம் கார்த்தேஜ். மத்திய தரைக் கடலின் கிழக்குக் கரையில் அக்காலத்தில் புகழுடன் விளங்கிய ஃபினீஷிய மக்களே இந்த நகரத்தை அமைத்தனர். இவர்கள் கடல் வாணிகத்தில் சிறந்து விளங்கியவர்கள். போர்க் கப்பல்களுக்கு ஒன்றும், வாணிகக் கப்பல்களுக்கு ஒன்றுமாக இரு துறைமுகங்களை இங்கு கட்டினார்கள். கப்பல் போக்குவரத்துக்கு மையமான இடத்தில் அமைந்திருந்ததால் இந்நகரம் விரைவாக வளர்ச்சி அடைந்தது. பிறகு ரோமானியர்கள் இந்நகரைக் கைப்பற்றி அழித்தனர். கி.மு.29-ல் அகஸ்ட்டஸ் மன்னரால் மீண்டும் நிறுவப்பட்டு ரோம் சாம்ராஜ்யத்தின் பெரிய நகரங்களுள் ஒன்றாக இருந்தது. ஆனால் கி.பி. 5-ம் நூற்றாண்டில் வாண்டல்கள் என்போர் இந்நகரைக் கைப்பற்றினர். இறுதியாக கி.பி 7-ம் நூற்றாண்டில் அராபியர்கள் இந்நகரை அடியோடு அழித்துவிட்டனர்.
இன்றைய நிலை
இன்று கல்லரைகளும் சிதைவுகளுமே இங்கு காணப்படுகின்றன.
மேற்கோள்கள்
பகுப்பு:தூத்துக்குடி மாவட்ட ஆசிரியர்கள் தொடங்கிய கட்டுரைகள் பகுப்பு:பண்டைய நகரங்கள் பகுப்பு:பண்டைய கிரேக்கம் பகுப்பு:கிரேக்க வரலாறு பகுப்பு:துனீசியா
அரிச்சந்திராபுரம் ஊராட்சி
அரிச்சந்திராபுரம் ஊராட்சி (Harichandirapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1811 ஆகும். இவர்களில் பெண்கள் 915 பேரும் ஆண்கள் 896 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மதுருகா நகராட்சி அருங்காட்சியகம்
மதுருகா நகராட்சி அருங்காட்சியகம் (Madruga Municipal Museum ) கியூபாவின் மத்துருகா நகரிலுள்ள 25 ஆவது நிழற்சாலையில் அமைந்துள்ளது. இந்த அருங்காட்சியகம் 1982 ஆம் ஆஂண்டு பிப்ரவரி மாதம் 12 ஆம் நாளில் நிறுவப்பட்டது.
2018 ஆம் ஆண்டு அக்டோபர் மாதம் 20 ஆம் நாளிலிருந்து இந்த நகராட்சி அருங்காட்சியகம் மரியா மெர்சிடெசு கார்சியா சாண்டனா என்ற பெயரால் அழைக்கப்பட்டு வருகிறது. வரலாற்று தொகுப்புகள், ஆயுதங்கள் மற்றும் அலங்காரக் கலைப் பொருட்கள் ஆகியவை சேகரிக்கப்பட்டு இங்கு வைக்கப்பட்டுள்ளன.
மேற்கோள்கள்
பகுப்பு:கியூபா அருங்காட்சியகங்கள்
அயோவா
அயோவா (Iowa) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடமத்திய பகுதியில் அமைந்துள்ளது. இதன் தலைநகரம் டெஸ் மொய்ன்ஸ். ஐக்கிய அமெரிக்காவில் 29 ஆவது மாநிலமாக 1846 இல் இணைந்தது.
வெளி இணைப்புக்கள்
பகுப்பு:அயோவா
மலேசிய சீனர் சங்கம்
மலேசிய சீனர் சங்கம் (சுருக்கமாக ம.சீ.ச; Malaysian Chinese Association - MCA; (சீனம்: 马来西亚华人公会; மலாய்: Persatuan Cina Malaysia) என்பது மலேசியாவில் உள்ள சீனர்களைப் பிரதிநிதிக்கும் ஓர் அரசியல் சங்கம் ஆகும். இந்தச் சங்கம் மலேசியாவை ஆளும் அரசியல் கூட்டணியான பாரிசான் நேசனலின் ஒரு முக்கிய உறுப்புக் கட்சியாகும்.
ஐக்கிய மலாய்க்காரர்களின் தேசிய சங்கம் அம்னோ எனும் United Malays National Organisation (UMNO), மலேசிய இந்திய காங்கிரஸ் (ம.இ.கா) எனும் Malaysian Indian Congress (MIC), இவை இரண்டும், பாரிசான் நேசனல் கூட்டணியின் இதர முக்கிய கட்சிகளாக விளங்குகின்றன. மலேசிய அரசியலில் மலேசிய சீனர் சங்கம், செல்வாக்கு மிக்க மிக முக்கிய அரசியல் கட்சியாகும்.
பின்புலம்
சீன நாளிதழ்கள், சரவாக் மாநிலத்தில் கோடீஸ்வரராக விளங்கும் தியோங் ஹிவ் கிங் (Tiong Hiew King) என்பவருக்குச் சொந்தமானவையாகும். இவர் சரவாக் மாநில ஆளும் கட்சியில் மிகுந்த செல்வாக்கு உள்ளவர். அண்மைய காலங்களில் இந்த நாளிதழ்கள் மலேசிய சீனர் சங்கத் தலைவர்களிடையே அதிருப்திகளை ஏற்படுத்தி வருகின்றன. அதனால், அந்தச் சங்கத்திற்குள்ளேயே ‘ஏ’ குழு (Team A), ‘பி’ குழு (Team B) என இரு குழுக்கள் உருவாகியுள்ளன. 2008ஆம் ஆண்டு பொதுத் தேர்தலில் மலேசிய சீனர் சங்கம் மிகவும் மோசமான முடிவுகளைப் பெற்றது.
குவோமிந்தாங்
மலேசிய சீனர் சங்கத்தின் தொடக்க காலத் தலைவர்கள் சீனாவின் குவோமிந்தாங் இராணுவத் தலைவர்கள் ஆவர். லியோங் இயூ கோ (Leong Yew Koh) என்பவர் குவோமிந்தாங் இராணுவத்தில் மேஜர் ஜெனரலாக இருந்தவர். பின்னர், இவர் மலாக்கா மாநிலத்தின் ஆளுநராகப் பதவி வகித்தவர். இவர் மலேசியாவின் முதல் நிதியமைச்சராகவும் பொறுப்பு வகித்தவர். துன் ஹென்றி எச்.எஸ்.லீ (Tun Henry H.S. Lee), டாக்டர் லிம் சோங் இயூ (Dr Lim Chong Eu) போன்ற்வர்கள் குவோமிந்தாங் இராணுவத்தில் முக்கிய பதவிகளை வகித்தவர்கள்.
வரலாறு
மே 13, 1969 இல் மலேசியாவின் மூன்றாவது பொதுத் தேர்தல் நடைபெற்றது. இதில் 33 நாடாளுமன்ற இடங்களுக்கு மலேசிய சீனர் சங்கம் போட்டியிட்டது. அவற்றில் 13 இடங்களை மட்டுமே தக்க வைத்துக் கொண்டது. பினாங்கு மாநிலம் கைவிட்டுப் போனது. அதன் காரணமாக, ம.சீ.ச.வின் தலைவராக இருந்த டான் சியூ சின் (Tan Siew Sin) என்பவர் 1974இல் தலைவர் பதவியில் இருந்து விலகிக் கொண்டார்.
மேற்கோள்கள்
பகுப்பு:மலேசிய அரசியல் கட்சிகள் பகுப்பு:1949இல் நிறுவப்பட்ட அரசியல் கட்சிகள்
சின்னூர்புதுப்பேட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஓரணு ஒட்டுண்ணி கருச்சிதைவுநோய்
ஓரணு ஒட்டுண்ணி கருச்சிதைவுநோய் ; என்பது ஓர் ஒட்டுண்ணியால் பாதிக்கப்பட்ட தொற்று நோய் ஆகும்.. சுமார் 70% பெண்கள் மற்றும் ஆண்களுக்கு இந்த நோய்த்தொற்றின் போது அறிகுறிகள் தென்படுவது இல்லை. இந்நோய்த் தொற்று ஏற்படும்போது அவை வெளிப்பட்ட 5 முதல் 28 நாட்களுக்குப் பிறகு தான் இதன் அறிகுறிகள் தொடங்குகின்றன. பிறப்புறுப்பு பகுதியில் அரிப்பு, யோனியில் மோசமான மணம் கொண்ட மெல்லிய திரவம் வெளியேறுதல், சிறுநீர் கழிக்கும்பொழுதுஎரிச்சல் ஏற்படுதல், பாலுற வின் பொழுது வலி ஆகியவை இதற்கான அறிகுறிகளில் அடங்கும். ஓரணு ஒட்டுண்ணி கருச்சிதைவுநோய் இருப்பதால் எச்.ஐ.வி / எய்ட்ஸ் வருவதற்கான ஆபத்து அதிகரிக்கிறது. இது கர்ப்ப காலத்தில் சிக்கல்களையும் ஏற்படுத்தக்கூடும்.
பாலுறவு இல்லாமலிருத்தல், ஆணுறைகளை பயன்படுத்துதல், பிறப்புறுப்பை டவுச்சிங்க் எனப்படும் நீர்ப்ப்பொழிச்சல் செய்யாது இருத்தல், மேலும் புதிய நபர் ஒருவருடன் உடலுறவில் ஈடுபடும் முன்னர் பால்வினை நோய்களுக்கான பரிசோதனைகளைச் செய்தல் ஆகியவை இதற்கான தடுப்பு நடவடிக்கைகள் ஆகும். ஓரணு ஒட்டுண்ணி கருச்சிதைவுநோயை மெட்ரோனிடசோல் அல்லது டினிடாசோல் போன்ற நுண்ணுயிர் எதிர்ப்பிகளால் குணப்படுத்த முடியும். பாலியல் கூட்டாளிக்கும் இந்த சிகிச்சையளிக்கப்பட வேண்டும். ஆயினும் சிகிச்சையின் மூன்று மாதங்களுக்குள் சுமார் 20% மக்கள் மீண்டும் இவ்வகைத் தொற்றுநோய்க்கு ஆளாகின்றனர்.
அறிகுறிகள்
ஓரணு ஒட்டுண்ணியால் பாதிக்கப்பட்ட பெரும்பாலான மக்களுக்கு எந்த அறிகுறிகளும் இருப்பது இல்லை, பல ஆண்டுகள் வரை கண்டறியப்படாமல் இருந்துள்ளது. சில நேரங்களில் ஆண்குறியில் வலி, எரிச்சல் அல்லது அரிப்பு ஏற்படும், உடலுறவு மற்றும் சிறுநீர் கழிக்கும் போது இரு பாலினருக்கும்சிறுநீர்க் குழாய் அல்லது புணர்புழையின் அசௌகரியம் அதிகரிக்கக்கூடும். பெண்களுக்கு நமைச்சலுடன் கூடிய மஞ்சள்-பச்சை, நுரையுடன், துர்நாற்றம் வீசும் ("மீன்" வாசனை)  யோனி வெளியேற்றமும் இருக்கலாம். அரிதான சந்தர்ப்பங்களில், குறைந்த வயிற்று வலி ஏற்படலாம். அறிகுறிகள் பொதுவாக வெளிப்பட்ட 5 முதல் 28 நாட்களுக்குள் தோன்றும். ஓரணு ஒட்டுண்ணி கருச்சிதைவுநோய், கிளமிடியா நோய் இரண்டுக்கும் நோய் அறிகுறிகள் ஒத்திருப்பதால் சில நேரங்களில் குழப்பம் ஏற்படக்கூடும்.
மேற்கோள்கள்
பகுப்பு:மூளை மரபியல் கோளாறுகள் பகுப்பு:மகப்பேறியல் பகுப்பு:ஒட்டுண்ணி நோய்கள் பகுப்பு:பால்வினைத் தொற்றுநோய்கள்
சன் பெங் தமிழ்ப் பள்ளி
சன் பெங் தமிழ்ப் பள்ளி (San Peng Tamil School) மலேசியாவின் தலைநகரான கோலாலம்பூரில் அமைந்துள்ளது. இப்பள்ளி கோலாலம்பூர் வாழ் இந்தியர்களின் வரலாற்றோடும் வளர்ச்சியோடும் பிணைந்தது. ஒரு காலத்தில் லொக்யூ வீதி அரசினர் தமிழ்ப் பள்ளி என்று பெயர் பெற்ற இப்பள்ளி பின்னர் சாலையின் பெயர் மாற்றத்தால் சன் பெங் வீதி தேசிய மாதிரி ஆரம்பத் தமிழ்ப்பள்ளி என்று வழங்கப்படுகிறது.
பள்ளி வரலாறு
இருபதாம் நூற்றாண்டின் தொடக்கத்தில் தலைநகரில் லொக் யூ சாலைக்கு உட்புறத்தில் தொழிலாளர் குடியிருப்புப் பகுதியில், கருப்பண்ணன் எனும் ஆசிரியரால் திண்ணைப்பள்ளியாக, இப்பள்ளி தொடங்கப்பட்டதாகக் கூறப்படுகிறது. பின்னர் அப்பள்ளி அத்தாப்பு ஓலைக் கட்டிடத்திற்கு மாற்றப்பட்டு சிறப்பாக இயங்கி வந்திருக்கிறது. அந்நாளில், அவ்வட்டாரத்தில் வாழ்ந்த நகராண்மைக்கழகம், பொதுப்பணித் துறை, தொலைபேசித் துறை, அஞ்சலகத் துறை ஆகியவற்றின் ஊழியர்களின் குழந்தைகள், அப்பள்ளியில் கல்வி பெற்று வந்தனர். அக்காலகட்டத்தில் தலைநகரில் தமிழர்கள் அதிகம் வாழ்ந்த பகுதியும் இதுவாகும்.
1942இல் இரண்டாம் உலகப் போர் மூண்ட போது, மோசமாகப் பாதிப்படைந்த பள்ளிகளில் இப்பள்ளியும் அடங்கும். 1942ஆம் ஆண்டு முதல் 1945ஆம் ஆண்டு வரை நடைபெற்ற சப்பானியர் ஆட்சி காலத்தில் பள்ளி மூடப்பட்டுக் கிடந்தது. இடையில் சப்பான் மொழி போதிக்கும் பள்ளியாகவும் மாறியிருந்திருக்கிறது. இப்பள்ளியின் ஆசிரியர்கள் சிலர் சப்பான் மொழி பயிற்றுவிக்கும் ஆசிரியர்களாகவும் மாறி பணியாற்றியிருக்கின்றனர். இப்போரினால் பள்ளியின் நாற்பதாண்டு பதிவேடுகளும் குறிப்புகளும் அழிந்தன. முதியோர்களின் செவி வழி செய்தியாகப் பெறப்பட்ட குறிப்புகள்தாம் போருக்கு முந்தய வரலாறாகப் பதிவுசெய்யப்பட்டன என்று 1984இல் வெளியிடப்பட்ட சிறப்பு மலரில் தலைமையாசிரியர் உயர்திரு பொன். காளியண்ணன் குறிப்பிட்டுள்ளார்.
பள்ளித் தலைமையாசிரியர்கள்
இரண்டாம் உலகப் போருக்கு முன் (சரியான சான்றுகள் கிடைக்கவில்லை)
இரண்டாம் உலகப் போர்க் காலம் (1942-1945):
சான்றுகள்
பகுப்பு:மலேசியத் தமிழ்ப் பள்ளிகள் பகுப்பு:கோலாலம்பூர்
சங்ககாலச்சேரர் காசுகள்
சங்ககாலச்சேரர் காசுகள் என்பவை சங்ககாலச் சேரர்களால் வெளியிடப்பட்ட காசுகளாகும். குட்டுவன் கோதை, மாக்கோதை, கொல்லிப்புறை, கொல்லிரும்புறை என்ற சங்ககாலத்தமிழ் எழுத்துக்கள் பொறிக்கப்பட்ட காசுகள் தமிழகத்தில் கிடைத்துள்ளன.
மாக்கோதை காசு
நாணயவியலாளர் இரா. கிருஷ்ணமூர்த்தி இக்காசுகளில் 11 வகையான காசுளைத் தமது நூலில் வெளியிட்டுள்ளார். காசுகளின் எடையும் அளவும் எல்லாக் காசுகளுக்கும் ஒன்று போல் இல்லை. எனவே இக்காசுகளின் எடை சராசரியாக 1 கிராம் முதல் 2 கிராம் வரை எனக் கொள்ளப்படுகின்றன. இந்நாணயத்தைப் பற்றி விளக்கும் இரா.கிருஷ்ணமூர்த்தி நாணயங்களில் வரையப்பெற்றிருக்கும் உருவங்களைக் கொண்டு இதில் இறுதியாகக் கொடுக்கப்பெற்றிருக்கும் உருவம் வயதான தோற்றமுடையதாக இருப்பதானால் இந்நாணயம் ஒரே வம்சத்தைச் சேர்ந்த ஐந்து அரசர்களால் வெளியிடப்பெற்றுள்ளது. இந்த அரசர்கள் ஒவ்வொருவரும் 25 வருடங்கள் ஆட்சி செய்து வந்தனர் என்று கணிக்கின்றனர். தமிழ்நாடு கல்வெட்டியல் மற்றும் தொல்லியல் துறை உதவிப்பேராசிரியர் முனைவர் மா.பவானி நாணயங்களின் உருவ ஒற்றுமையைக்கொண்டு மாக்கோதையே தனது நடுத்தர வயதிலிருந்து முதிய வயதுவரை இந்நாணயங்களை வெளியிட்டிருக்கலாம் எனக் கருதுகிறார். மேலும், இந்நாணயத்தின் தலை உருவம் வழுக்கையாகவே காணப்பெறுகின்றது. இதில் மூக்கிற்குப் பின் குடுமி இருப்பதாக ஐ.கே. சர்மா குறிப்பிடுகின்றார்.
குட்டுவன் கோதை காசு
குட்டுவன் கோதை பற்றிய நேரடிப்பாடல் ஒன்று இலக்கியத்தில் இடம்பெறுகின்றது. கோனாட்டு எறிச்சலூர் மாடலன் மதுரைக் குமரனார் என்ற புலவர் இப்பாடலைப் பாடியுள்ளார். நாணயவியலார்கள் இந்த அரசனே குட்டுவன் கோதை என்ற பெயர் பொறித்த நாணயத்தை வெளியிட்டுள்ளார் எனக் கூறுகின்றனர். குட்டுவன் என்பதும் தனிப் பெயரல்ல. இரண்டும் பொதுப் பெயர்களே. இமயத்தில் கொடிபொறித்த குட்டுவனை இலக்கியம் குறிப்பிடுகின்றது. குட்ட நாட்டை ஆண்டவர்கள் குட்டுவர் எனப் பெயர் பெற்றனர். கோட்டயத்திலிருந்து கொல்லம் வரை உள்ள பகுதியே குட்ட நாடு என்று இராசுகாளிதாசும் குட்டம் அல்லது ஏரிகள் நிறைந்த பகுதி தற்போது கோட்டயம் கொய்லான் என்ற பகுதிகள் உள்ளடக்கியது என கனகசபைப்பிள்ளையும் குறிப்பிடுகின்றனர். குடகுப்பகுதியை ஆண்டவர்கள் குட்டுவர்கள் என சி.இ.இராமச்சந்திரனும் குறிப்பிடுகின்றார். கோதை என்பதும் இலக்கியங்களில் பல இடங்களில் குறிப்பிடப்படுகின்றது. அகநானூற்றில் கோதை மார்பன் என்ற அரசன் குறிக்கப்பெறுகின்றான். இவனையே பிற இலக்கியங்கள் கோதை எனக் குறிப்பிடுகின்றன. இவரைப்பற்றி நக்கீரர், பொய்கையார், ஆலத்தூர் கிழார், மாறோக்கத்து நப்பச்சலையார், கோவூர்க்கிழார் ஆகிய புலவர்கள் பாடியுள்ளனர். மேலும் குட்டுவன் கோதை நாணயமானது சேர அரசர்களிலேயே மிகவும் சிறப்புற ஆட்சி நடத்திய சேரன் செங்குட்டுவனால் வெளியிடப்பெற்றிருக்கலாம் என மா. பவானி கருதுகிறார்.
பொறையர் காசுகள்
புகழூர் கல்வெட்டில் மட்டுமே செல்லிரும்பொறை என்று குறிப்பிடப்பட்டுள்ளது. இச்சொல் கொல்லிரும்புறையை குறிப்பதாகக் கொள்ளலாம். எனவே இந்நாணயத்தினை இவர் வெளியிட்டிருக்கலாம் எனக்கருதப்படுகிறது. தகடூர் எறிந்த பெருஞ்சேரல் இரும்பொறை கொல்லி மலை கூற்றத்தில், பல வேற்படைகளோடு வந்த அதியமானோடு இருபெரு வேந்தரையும் சேர்த்து வென்றுள்ளான். பகைவரின் முரசு குடை அணிகலன் ஆகியவைகளைக் கைப்பற்றியுள்ளான். போர்க்கள வேள்வி செய்துள்ளான். தகடூரை அழித்து அதன் மதிலைக் கைப்பற்றியுள்ளான். எனவே தகடூர் எறிந்த என்ற அடைமொழி கொண்டுள்ளான். ஒருகால் கொல்லிமலையை வென்றதனால் அதன் வெற்றிச் சிறப்பை வெளிப்படுத்தும் பொருட்டு இவர் கொல்லிரும்பொறை என்று பெயர் பொறித்த நாணயத்தை வெளியிட்டிருக்கலாம். சேரமான் கருவூர் ஏறிய ஒள்வாள் கோப்பெருஞ்சேரல் இரும்பொறை உம்பற் காட்டில் ஆட்சி செய்து கொண்டிருந்த கோப்பெருஞ்சேரல் இரும்பொறை கொங்குநாட்டுக் கருவூருக்கு வந்து அரியணையேறி அரசு புரியலானான். ஒரு வேளை இவனே கருவூர் வந்து ஆளத்துவங்கிய முதல் சேர அரசனாக இருக்கலாம் என மயிலை சீனி. வேங்கடசாமி கருதுகின்றார். மேலும் இவர் புகழூர்க் கல்வெட்டில் குறிப்பிடப்பெறும் பெயர் இவனையே குறிப்பதாக்க் கருதுகிறார். இம்மன்னர்கள் மட்டுமின்றி மாந்தரன் பொறையன் கடுங்கோ சேரமான் குடக்கோச்சேரல் இரும்பொறை, சேரமான் மாந்தரஞ்சேரல் இரும்பொறை, சேரமான் யானைக்கட்சேய் மாந்தரஞ்சேரல் இரும்பொறை இவர்களும் பொறை என்ற பின்னொட்டைக் கொண்டுள்ளனர். இவர்களுள் இறுதியாக்க் குறிப்பிடப்பெற்றிருக்கும் யானைகட்சேய் மாந்தரஞ்சேரல் இரும்பொறையும் கொல்லிமலையை வெற்றி பெற்றுள்ளான் என்பது குறிப்பிடத்தக்கது.
காலம்
எழுத்தமைதிக்கொண்டு நோக்குகையில் காசிலுள்ள கொல்லிப்புறை, கொல்லிரும்புறை என்ற எழுத்துகளும் புகளூர் தமிழ் பிராமி கல்வெட்டில் உள்ள செல்லிரும்புறை எழுத்துகளும் காலத்தால் ஒத்ததாகவே தெரிகிறது. இதற்கு காலம் கி.பி 2ஆம் நூற்றாண்டென ஐராவதம் மகாதேவன் கணிக்கிறார். கல்வெட்டுகளில் இடம் பெறும் சேர அரசர்களைப் பதிற்றுப்பத்துப் பாடல்களில் இடம்பெறும் எட்டு ஒன்பது பத்தாம் பத்துக்குரிய தலைவர்களாக ஆர். பன்னீர் செல்வம் குறிப்பிட்டுள்ளார். புகழூர்க்கல்வெட்டில் வரும் கோ ஆதன் செல்லிரும்பொறை என்பவரைச் செல்வக்கடுங்கோன் வாழியாதனாகவும் அதற்கு பின் குறிப்பிடும் பெருங்கடுங்கோனைச் செல்வக்கடுங்கோனின் மகன் பாலை பாடிய பெருங்கடுங்கோ என்றும் பெருங்கடுங்கோவின் மகன் மருதம் பாடிய இளங்கடுங்கோ என்பவராக அடையாளம் காட்டியுள்ளார். சங்க இலக்கியங்களைத் திறம்பட ஆய்வு செய்துள்ள வ. குருநாதன் மாந்தரம் பொறையன் கடுங்கோ என்றும் கொச்சேரமான் யானைக்கட்சேய் மாந்தரச்சேரல் இரும்பொறை என்ற மன்னன் செல்வக் கடுங்கோ வாழியாதனை ஒட்டிய காலத்தவன். இவன் தனது மாந்தருஞ்சேரல் இரும்பொறை என்ற பெயரால் அந்துவஞ்சேரல் இரும்பொறையோடும் மாந்தரம் பொறையன் கடுங்கோன் என்னும் பெயரால் கடுங்கோவெனும் செல்வக்கடுங்கோ வாழியாதனோடும் ஒற்றுமைப் படுத்தப்படுவதைத் தெளிவுற விளக்குகிறார். அத்துடன் இவன் செல்வக்கடுங்கோவிற்கு தம்பி அல்லது தாயத்தினன் என்றும் கூறி அதை உறுதிப்படுத்தும் இலக்கியச்சான்றுகளை வைக்கின்றார். அத்துடன் கல்வெட்டுக்களில் குறிப்பிடும் மூன்று மரபினை ஒட்டி மாந்தருஞ்சேரல் இரும்பொறையின் வழித்தோன்றலே (மகனே) பாலை பாடிய பெருங்கடுங்கோ என்றும் அவனது மகனே மருதம் பாடிய இளங்கடுங்கோ என்றும் தெளிவுற விளக்குகிறார். மாந்தருஞ்சேரல் இரும்புறை மன்னனும் கொல்லிமலையை வெற்றிக்கொண்டுள்ளார்.
மேற்கோள்கள்
பகுப்பு:சங்ககாலச் சேரர் பகுப்பு:தமிழக நாணயவியல்
பி. எப். ஸ்கின்னர்
'''பி. எப். ஸ்கின்னர்' (B. F. Skinner'', மார்ச் 20, 1904 – ஆகஸ்டு 18, 1990)), ஓர் அமெரிக்க உளவியலாளர், நடத்தையியல் கோட்பாட்டாளர்.
ஹார்வேர்டு பல்கலைக் கழகத்தில் உளவியல் துறையில் பேராசிரியராக பணிபுரிந்தார். அவர் தன்னுடைய முனைவர் பட்டத்தை ஹார்வேர்டு பல்கலைக் கழகத்தில் இருந்து 1939ஆம் ஆண்டு பெற்றார். ஸ்கின்னர் மின்னிசொட்டா மற்றும் இண்டியான பல்கலைக் கழகங்களிலும் பேரசிரியராகப் பணிபுரிந்தார். அவர் தனது வாழ்நாளில் கடைசி நாட்களில் கூட உளவியல் தொடர்பான செயல்பாடுகளில், எழுவதிலும் சொல்வதிலும் சொற்பொழிவிலும் ஈடுபட்டார். ஸ்கின்னர் தனது படைப்புகள் பற்றி இறப்பதற்கு பதினைந்து நிமிடங்களுக்கு முன்பு கூட சொற்பொழிவு ஆற்றிகொண்டிருந்தார். இறப்பதற்கு சில நாட்களுக்கு முன்பு அவருக்கு அமெரிக்க உளவியல் சங்கம் வாழ்நாள் சாதனையாளர் விருது வழங்கி கவுரவித்தது.
வலுவூட்டலை செம்மைப்படுத்த வேண்டும் என்றால் தூண்டல் வலுவுள்ளதாக இருக்க வேண்டும் என்ற கருத்தைப் பறைசாற்றினார். செயல்படுஆக்கநிலையுறுத்தல் கோட்பாட்டைப் பரிசோதனை மூலம் நிரூபித்தார். நடத்தையியல் தொடர்புடைய கருத்துகளை அவர் தாம் எழுதிய இருபத்தொரு புத்தகங்களிலும் 180 சிறு கட்டுரைகளிலும் வெளியிட்டுள்ளார். சார்லஸ் டார்வின் மற்றும் ரூசொ கருத்துகளால் ஈர்க்கப்பட்டார். ஸ்கின்னருடைய கல்விக் கருத்தான செயல்படுஆக்கநிலையுறுத்தல் பரிசோதனைக்குப் பயன்படுத்திய பெட்டி, ஸ்கின்னர் பெட்டி என்ற பெயருடன் சிறப்பிக்கப்பட்டது.
மனித நடத்தைகள் தொடர்பான கருத்துகளை அறிவியல் கண்கொண்டு விளக்கினார். நடைமுறை வாழ்க்கையில் மனித இன நடத்தைக் கோட்பாட்டை விலங்குகளின் பரிசோதனைக்கொண்டு விளக்கினார். ஸ்கின்னரின் நடத்தைக் கோட்பாடு சிந்தனை மற்றும் மனவெழுச்சிகளை ஏற்றுக்கொள்ளவில்லை. ஸ்கின்னரின் நடத்தை கோட்பாடு பற்றிய கருத்துகள் அவருடைய முதல் நூலான “விலங்குகளின் நடத்தை” என்ற நூலில் வெளியிடப்பட்டது. அந்நூலில் ஓர் உயிரின் நடத்தையைச் சுற்றுச்சூழல் எவ்வாறு பாதிக்கிறது என்று விளக்கியுள்ளார். உயிரினங்களின் நடத்தையை மிகைப்படுத்தப்பட்ட வலுவூட்டல் எவ்வாறு ஆக்கிரமிப்பு செய்கிறது என்பதையும் விளக்கினர். 1904ல் பிறந்த ஸ்கின்னர் 1990 வரை தன் வாழ்நாளின் பெரும் பகுதியை உளவியல் துறைக்கு அர்ப்பணித்தார்.
மேற்கோள்கள்
பகுப்பு:1904 பிறப்புகள் பகுப்பு:1990 இறப்புகள் பகுப்பு:அமெரிக்க இறைமறுப்பாளர்கள் பகுப்பு:அமெரிக்க உளவியலாளர்கள் பகுப்பு:அமெரிக்கக் கண்டுபிடிப்பாளர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
1.துலங்கல் சார் ஆக்க நிலையிறுத்தம்
2.கல்விசார் ஆக்க நிலைநிறுத்தம்
எந்த தூண்டலும் உயிரிடத்தில் ஒரு குறிப்பிட்ட துலங்களை வெளிக்கொணரக் கூடிய ஆற்றலை பெற்று இருப்பதில்லை.
உயிரி தன்னிச்சையாக பல்வேறு துலங்களை வெளிப்படுத்தும்.
உதாரணம்: ஒரு எலி காரணம் ஏதும் இன்றியே தன் முகத்தை நாக்கால் நக்கி கொள்கிறது.
செவாலியர் ரோச் சொசைட்டி
தமிழ் நாட்டில் உள்ள கடற்கரை மாவட்டங்களில் சமூக பணியாற்றும் தன்னார்வ அரசு சாரா தொண்டு நிறுவனம். இந்நிறுவனம் தமிழ்நாடு முன்னாள் உணவு அமைச்சர் செவாலியர் ரோச் விக்டோரியாவின் நினைவாக கடல் ஓர மக்களின் மேம்பாட்டிற்காக நிறுவப்பட்டது. 1990-ல் அரசில் பதிவு செய்யப்பட்ட நிறுவனம். இந்நிறுவனத்தில் ரோச்சின் மகன் ஜே.எம்.பி ரோச் தலைவராகவும், தூத்துக்குடி முன்னாள் நகர்மன்ற உறுப்பினர் ம. ஜேம்ஸ் டீடீராஸ் பொதுச் செயலாளராகவும், கல்வியாளர் ஏ.பி.சி.வி சண்முகம் உதவி தலைவராக கொண்டு நிறுவப்பட்டது.
உருவாக்கியவர்:
1994-ல் அமரர் மா.ஜேம்ஸ் டீரோசின் மகன் ஜே. தாகூர் டீரோஸ் செயலாளராக பொறுப்பேற்றார். அதன்பின்னர்,மத்திய, மாநில அரசின் மூலம் நிதி உதவிபெற்று பல்வேறு திட்டங்கள் நடைபெற்றன.
மகளிர் மேம்பாடு:-
தமிழ்நாடு அரசு மகளிர் திட்டமும், ஸ்டெர்லைட் தொழிற்சாலையும் மகளிர் மேம்பாட்டிற்கான நிதி உதவி ஒதுக்கியது. இதன் மூலம் மாவட்டத்திலேயே அதிக அளவில் மகளிர் குழுக்கள் (1642) அமைத்த நிறுவனம் என்னும் பெயர் பெற்றது.
கடலோர சமுதாய மேம்பாடு:
இந்திய அரசு கப்பல் போக்குவரத்து துறை, சேதுசமுத்திரக் கழகம் மற்றும் வ.உ.சி. துறைமுகம் நிறுவனங்களின் மூலம் பல்வேற தொழிற் பயிற்சிகளை மீனவ பெண்களுக்கு நடத்தி வருகிறது.
சுகாதார மேம்பாடு:-
அடித்தட்டு மக்களுக்கு தாய்சேய் நலம், பால்வினை நோய்கள் மற்றும் எய்ட்ஸ் தடுப்பிற்கான திட்டங்களை தமிழ்நாடு அரசு மூலம் நிதிஉதவி பெற்று “ஊடாடுதல்” திட்டத்தினை லாரி ஓட்டுனர்கள் இடம்பெயரும் தொழிலாளர்கள் மற்றும் நோய்க்கு இலக்காகும் மக்களிடையே விழிப்புணர்வு ஏற்படுத்தப்பட்டுள்ளது. தூத்துக்குடி மாவட்டத்தில் உள்ள எய்ட்ஸ் பாதிக்கப்பட்டவர்கள் மற்றும் குழந்தைகளுக்கு பாதுகாப்பு மற்றும் அரவணைப்பு திட்டத்தினை 10ஆண்டு நடைமுறைபடுத்தியது.
பேரிடர்மேலாண்மை:-
தமிழ்நாட்டில் சுனாமி, தானே புயல், வர்தா புயல் போன்ற பேரிடர்களில் இருந்து மக்களைக் காப்பாற்ற பேரிடர் மேலாண்மைத் திட்டம் கடலோர மாவட்ட ஆட்சியரகம் வழியாக ஐக்கிய நாடுகள் சபை நிதியுதவி அளித்து பேரிடர் மேலாண்மை திட்டத்தினை நடத்தியது. உதல வங்கி மூலம் நிதிஉதவி பெற்று இராமநாதபுரம் கடலோர மாவட்டத்தில் 1500 சுனாமி புனர்அமைப்பு வீடுகளை நிறுவ உதவியது.
நீர்பாதுகாப்பு மேம்பாடு
நபார்டு வங்கி மூலம் நிதி உதவிபெற்று “நீர்வடி முகடு” திட்டத்தினை தூத்துக்குடி மாவட்டம் ஒட்டப்பிடாரம் வட்டாரம் ஆவரைக்குளம் கிராமத்தில் பணி புரிந்தவர் மூலமாக 1500 விவசாயிகளுக்கு நீர்மட்டம் கூடியது. தமிழ்நாடு குடிநீர் வடிகால் வாரியத்தின் மாநில அளவிளான பயிற்சி நிறுவனம் என்ற அந்தஸ்தைப் பெற்று கடலோர மாவட்டங்களில் பாதுகாக்கப்பட்ட குடிநீர்க்காக பல்வேறு பயிற்சி பட்டறைகளை நடத்தி வருகிறது.
பெற்ற விருதுகள்:-
	1995-ல் முதல் 2000 வரை மாவட்ட சுகாதாரத்துறையினர்ää மாவட்ட இரத்ததான இயக்கம் மூலம் இரத்ததான விழிப்புணர்வு விருது. 	மாவட்ட அளவில் பள்ளியில் இருந்து விடுபட்ட குழந்தைகளை மீண்டும் பள்ளயில் சேர்த்தமைக்காக “நெட் எய்டு அமெரிக்கா” நிறுவனம் விருது வழங்கியது.
முன்னோடி நிறுவனம்:
தமிழ் நாட்டிலுள்ள பல்வேறு தொண்டு நிறுவனங்களுக்கு இந்திய அரசு கப்பல் துறை மற்றும் தனியார் தொழிற்சாலைகளிலிருந்து நிதி உதவிபெற்று பல்வேறு நிறுவனங்களுக்கு தாய்ஃமுன்னோடி நிறுவனமாக விளங்கிவருகிறது
வெளியிணைப்புகள்
Chevalierindia.org.in & Globalgiivng.org
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
கிராம் சாயமேற்றல்
கிராம் சாயமேற்றல் (Gram Staining) என்பது பாக்டீரியாக்களை இரு பெரும் வகைகளாகப் பிரிப்பதற்காக உருவாக்கப்பட்ட ஒரு சாயமேற்றல் முறையாகும். இந்தப் பெயரானது, இம்முறையைக் கண்டுபிடித்த ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளரின் பெயரைக் கொண்டு ஏற்படுத்தப்பட்டதாகும்.
இந்தச் சாயமேற்றல் முறை மூலம் பக்டீரியாக்கள் கிராம்-நேர் பாக்டீரியாக்கள், கிராம்-எதிர் பாக்டீரியாக்கள் என இரு பெரும் பிரிவுகளாகப் பிரிக்கப்படுகின்றன. பாக்டீரியாக்களின் அமைப்பைப் பொறுத்து, சாயமேற்றலின்போது இவை வெவ்வேறு நிறங்களைப் பெறுகின்றமையால், இவற்றை வேறுபடுத்த முடிகின்றது. முக்கியமாக இவற்றின் கலச்சுவரில் இருக்கும் வேறுபாடே இவற்றை வேறுபடுத்த உதவுகின்றது. பக்டீரியாக்கள் பற்றிய ஆராய்ச்சிகளில் பக்டீரியாக்களைக் கண்டறிய ஈடுபடுத்தப்படும் முதல் முறை கிராம் சாயமேற்றலாகும். எனினும் இது சில வகை பக்டீரியாக்களில் ஒழுங்காக வேலை செய்யாது- அதாவது அவற்றில் இடைப்பட்ட முடிவுகளைத் தரலாம். எனவே தற்காலத்தில் பக்டீரியாக்களை இனங்காண்பதற்காக இச்சாயமேற்றலுக்கு அடுத்த படியாக மரபணுப் பரிசோதனையும் மேற்கொள்ளப்படுகின்றது.
வரலாறு
கிராம் சாயமேற்றல் முறையை பேர்லின் மருத்துவமனையில் வேலை செய்து கொண்டிருந்த ஹான்ஸ் கிரிஸ்டியன் கிராம் (1853–1938) என்ற டென்மார்க் நாட்டு விஞ்ஞானி 1884ஆம் ஆண்டு கண்டுபிடித்தார். நுணுக்குக்காட்டியில் பக்டீரியாக்களை இலகுவாகப் பார்வையிடுவதற்காகவே இவர் இம்முறையை விருத்தி செய்தார். எனினும் இம்முறை தற்போது பக்டீரியாக்களைப் பிரித்தறிவதற்காகவே பயன்படுத்தப்படுகின்றது.
பயன்பாடு
இச்சாயமேற்றல் முறை மூலம் பக்டீரியாக்களை கிராம்-நேர் மற்றும் கிராம்-எதிர் பக்டீரியாக்கள் என இரு பெரும் பிரிவுகளாகப் பிரிக்க முடிகின்றது. பக்டீரியாக்களின் கலச்சுவர் பெப்டிடோகிளைக்கன் எனும் பல்சக்கரைட்டு மற்றும் இணைக்கப்பட்ட அமினோ அமிலங்களாலானது. கிராம் நேர் பக்டீரியாக்களின் கலச்சுவர் அதிக தடிப்புடையது என்பதால் கிராம் சாயமேற்றலின் போது இடப்படும் பளிங்கு ஊதா சாயத்தை ஏற்கின்றன. இதனால் கிராம்-நேர் பக்டீரியாக்களை கிராம் சாயமேற்றலின் பின்னர் நுணுக்குக்காட்டியினால் அவதானித்தால் அவை ஊதா நிறத்தில் காட்சியளிக்கின்றன. எனினும் கிராம்-எதிர் பக்டீரியாக்களில் கலச்சுவரின் பெப்டிடோகிளைக்கன் படை மிகவும் தடிப்புக் குறைவாக இருப்பதால் இவை ஏற்கும் பளிங்கு ஊதா சாயம் அற்கஹோலால் கழுவப்படும் போது அகற்றப்பட்டு விடுகின்றது. இதனால் பின்னர் இடப்படும் குங்குமச் சாயத்தையே இவை ஏற்கின்றன. இதனால் கிராம்-எதிர் பக்டீரியாக்கள் கிராம் சாயமேற்றலின் பின்னர் குங்குமத்துக்குரிய இளஞ்சிவப்பு நிறத்தில் காட்சியளிக்கின்றன.
பக்டீரியாக்களைப் போல ஆர்க்கியா பெப்டிடோகிளைக்கனாலான கலச்சுவரைக் கொண்டிராமையால் இவற்றை கிராம் சாயமேற்றலின் மூலம் பிரித்தறிய முடியாது.
கிராம் சாயமேற்றும் முறை
கிராம் சாயமேற்றலில் பிரதானமாக நான்கு படிகள் உள்ளன:
பளிங்கு ஊதாச் சாயத்தை (Crystal Violet- CV) நீரில் கரைக்கும் போது அது CV+ மற்றும் Cl- அயன்களாகப் பிரிகையடையும். இந்த இரண்டு அயன்களும் கிராம்-நேர் மற்றும் கிராம்-எதிர் ஆகிய இரு வகை பக்டீரியாக்களின் கலச்சுவரினூடாகவும் ஊடுருவும். CV+ அயன் பக்டீரியக் கலங்களிலுள்ள மறையேற்றமுள்ள அயன்களுடன் தாக்கமடைந்து சாயமேற்றப்பட்ட பக்டீரியாக்களை ஊதா நிறமாக மாற்றுகின்றது. பின்னர் இடப்படும் அயோடின் (I- அல்லது I3-) கலங்களிலுள்ள CV+ உடன் தாக்கமடைந்து கல்த்தினுள்ளும் கலச்சுவரிலும் பளிங்கு ஊதா-அயோடீன் சிக்கல்களை (CV-I) உருவாக்குகின்றது. இச்சிக்கல்கள் ஊதா நிறத்தை நிலைப்படுத்துகின்றன. எனவே இந்நிலையில் நுணுக்குக்காட்டியூடாக அவதானித்தால் கிராம்-நேர் மற்றும் கிராம்-எதிர் ஆகிய இரு வகைகளும் ஒரே மாதிரியாக ஊதா நிறத்திலேயே தோற்றமளிக்கும்.
கிராம் சாயமேற்றலின் முக்கியமான படிமுறை நிறநீக்கல் பதார்த்தங்களான அற்கஹோல் அல்லது அசிட்டோன் ஆகியவற்றை இடுதலாகும். கிராம்-எதிர் பக்டீரியாக்கள் மெல்லிய பெப்டிடோகிளைக்கன் கலச்சுவருக்கு வெளிப்புறமாக ஒரு இலிப்போ-பல்சக்கரைட்டு மென்சவ்வைக் கொண்டிருக்கின்றன. கிராம்-நேர் பக்டீரியாக்கள் பிரதான பொஸ்போ-இலிப்பிட்டு மென்சவ்வுக்கு வெளிப்புறமாக பல அடுக்குகளைக் கொண்ட தடித்த பெப்டிடோகிளைக்கனாலான கலச்சுவரைக் கொண்டுள்ளன. அற்கஹோல் கிராம்-எதிர் பக்டீரியாக்களின் இலிப்போ-பல்சக்கரைட்டு மென்சவ்வுடன் தாக்கமடைந்து அம்மென்சவ்வை அகற்றி விடுகின்றது. அம்மென்சவ்வுடன் சேர்த்து CV-I ஊதா நிறச் சாயமும் அகற்றப்பட்டு விடும். ஆனால் கிராம்-நேர் பக்டீரியாக்களில் நிறப்பொருள் அகற்றப்படுவதில்லை. அற்கஹோல் கிராம்-நேர் பக்டீரிய கலத்தில் நீரிழப்பைத் தூண்டுவதால் பளிங்கு ஊதாச்சாயம் கலத்துள் சிக்கப்பட்டு கலத்தின் ஊதா நிறம் தொடர்ந்தும் பேணப்படுகின்றது. எனினும் இப்படிமுறை அவதானமாகச் செய்தல் அவசியமாகும். நிறநீக்கியான அற்கஹோலை சில நொடிகளுக்கு மேல் வழுக்கியில் பேணக் கூடாது. நீண்ட நேரம் அற்கஹோல் பேணப்பட்டால் கிராம்-நேர் பக்டீரியாக்களிலுள்ள ஊதா நிறமும் அகற்றப்பட்டு விடலாம்.
கிராம்-நேர் பக்டீரியாக்கள்
கிராம்-நேர் பக்டீரியாக்கள் பொதுவாக கலத்தைச் சூழ ஒரு பொஸ்போ-இலிப்பிட்டு மென்சவ்வையும், அதனைச் சூழ தடிப்பான பெப்டிடோகிளைக்கன் கலச்சுவரையும் கொண்டுள்ளன. Firmicutes மற்றும் Actinobacteria வகைகளைச் சேர்ந்த பக்டீரியாக்கள் இவ்வாறு உள்ளன.
மேற்கோள்கள்
பகுப்பு:நுண்ணுயிரியல்
பீட்டர் ஹீன்
பீட்டர் ஹீன் (பிறப்பு-சென்னை) ஒரு தென்னிந்திய திரைப்பட சண்டை பயிற்சியாளர். ஆக்ரோஷமான சண்டைக் காட்சிகள் மூலம் பிரபலமான இவர் சிவாஜி, ராவணன், எந்திரன் போன்ற படங்களில் சண்டைப் பயிற்சியாளராக பணியாற்றியுள்ளார்.
திரைப்படங்கள்
பகுப்பு:தமிழ்த் திரைப்படச் சண்டைப் பயிற்சியாளர்கள் பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:சென்னை நடிகர்கள் பகுப்பு:1962 பிறப்புகள்
ரேடியம் கார்பனேட்டு
ரேடியம் கார்பனேட்டு (Radium carbonate) RaCO3 என்ற மூலக்கூற்று வாய்பாட்டால் விவரிக்கப்படுகிறது. ரேடியம், கார்பன், ஆக்சிசன் ஆகிய மூன்று தனிமங்கள் சேர்ந்து ரேடியம் கார்பனேட்டு உருவாகிறது. படிக உருவமற்றதாக வெண்மை நிறத்திலிருக்கும் இந்த உப்பு நச்சுத்தன்மை கொண்டதாகவும் கதிரியக்கத் தன்மை கொண்டதாகவும் காணப்படுகிறது. ரேடியம் கார்பனேட்டு மருத்துவத்துறையில் பயன்படுத்தப்படுகிறது. ஆய்வகங்களில் நைட்ரிக் அமிலத்தில் இதைக் கரைத்து ரேடியம் நைட்ரேட்டு தயாரிக்கப்படுகிறது. ரேடியம் கார்பனேட்டு நீரில் கரையாது.
மேற்கோள்கள்
பகுப்பு:ரேடியம் சேர்மங்கள் பகுப்பு:கார்பனேட்டுகள்
காப்பியஞ் சேந்தனார்
காப்பியஞ் சேந்தனார் சங்ககாலப் புலவர்களில் ஒருவர். அவரது பாடல் ஒன்றே ஒன்று நற்றிணை 246 எண் கொண்ட பாடலாக அமைந்துள்ளது.
தனிப் பெருங் காப்பியம் இயற்றியவர் இப்புலவர் என்பதை இவரது பெயருக்குத் தரப்பட்டுள்ள அடைமொழியால் உணரலாம்.
நற்றிணை 246 பாடல் தரும் செய்தி
பகுப்பு:சங்கப் புலவர்கள்
யசுப்பால் சர்மா
யசுப்பால் சர்மா (Yashpal Sharma, பிறப்பு: ஆகத்து 11 1954), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 37 தேர்வுத் துடுப்பாட்டப் போட்டிகளிலும், 42 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். .தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1979 – 1983 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
அட்லாண்டிஸ்
thumb|350px| அத்திலாந்திக்குப் பெருங்கடலின் மையத்தில் அட்லாண்டிசு இருப்பதாகக் காட்டும் அதானசியசு கிர்ச்செரின் நிலப்படம். 1669ஆம் ஆண்டு ஆம்ஸ்டர்டமில் வெளியான முண்டசு சப்டெர்ரனுசு நூலிலிருந்து. இந்த நிலப்படத்தில் தெற்கு திசை மேற்புறத்தில் காட்டப்பட்டுள்ளது.
அட்லாண்டிசு (Atlantis,Ἀτλαντὶς νῆσος, "அட்லாசின் தீவு") பிளேட்டோவின் தைமீயசிலும் கிரிட்டியசிலும் நாடுகளைக் குறித்த ஆவணக் குறிப்பில் குறிப்பிடப்பட்டுள்ள  புனைவுத் தீவாகும். பிளேட்டோவின் ஆதர்ச நாட்டின் (காண்க குடியரசு) "தொன்மை ஏதென்சை" முற்றுகையிட்ட எதிராளிகள் இந்தத் தீவிலிருந்து வந்தவர்களாவர். இந்தக் கதையில் வேறெந்த மேற்கத்திய நாடுகளைப் போலன்றி ஏதென்சு அட்லாந்தியர்களின் தாக்குதலை எதிர்த்துத் தடுத்தனர். இதை ஏதென்சின் மேன்மையை எடுத்துரைக்கும் விதமாக பிளேட்டோ விவரித்தார். இக்கதையின் முடிவில் அட்லாண்டிசு கடவுள்களின் அருளை இழந்து அத்திலாந்திக்குப் பெருங்கடலில் மூழ்குகின்றது.
பிளேட்டோவின் படைப்பில் இதற்கு முதன்மைத் தரப்படாவிட்டாலும் அட்லாண்டிசு கதை இலக்கியத்தில் பெரும் தாக்கத்தை ஏற்படுத்தியுள்ளது. பேக்கனின் நியூ அட்லாண்டிசு, மோரின் உடோப்பியா போன்ற பல மறுமலர்ச்சி எழுத்தாளர்களின் யுடோப்பியப் படைப்புகளில் அட்லாண்டிசு முதன்மையாக இருந்தது. அதேவேளையில், 19ஆம்-நூற்றாண்டில் சில அறிஞர்கள் பிளேட்டோவின் விவரிப்பை வரலாற்று மரபாக எடுத்துக் கொண்டனர்; குறிப்பாக இக்னேசியசு டோனலியின் அட்லாண்டிசு: ஆதிகாலத்து உலகம். பிளேட்டோவின் நிகழ்வுக் காலக்கோடுகள்—அவரது காலத்திற்கும் 9,000 ஆண்டுகளுக்கும் முன்பாக —மற்றும் அட்லாண்டிசின் அமைவிடம் —"ஹேர்க்கியூலிசின் தூண்களுக்கு அப்பால்"—ஆகியவற்றைக் கொண்டு பல போலி அறிவியல் ஊகங்கள் பரவின. இதனையடுத்து, வரலாற்றுக்கு முந்தைய நாகரிகங்களைக் குறித்த கோட்பாடுகளில் அட்லாண்டிசு உரையாடப்படலாயிற்று. தற்கால புனைவுகளில், நகுதிற நூல்களிலிருந்து திரைப்படங்கள் வரை, அட்லாண்டிசு இடம் பிடித்தது.
தற்கால மொழியறிவியலாளர்களும் வரலாற்றாளர்களும் அட்லாண்டிசை கதையின்  புனைவுப் பாத்திரமாக ஏற்றுக்கொண்டாலும், இந்தக் கற்பனைக்கு காரணமானது எதுவென்ற விவாதம் தொடர்கின்றது. பிளேட்டோ தனது உருவகங்களுக்கும் உவமைகளுக்கும் பழைய மரபுகளிலிருந்து எடுத்தாண்டிருப்பதால் அட்லாண்டிசிற்கான மனத்தூண்டுதல்  எகிப்திய தேரா எரிமலை வெடிப்பு, கடல் மக்களின் படையெடுப்பு, திராயன் போர் ஆவணங்களிலிருந்து  வந்திருக்கலாம் என்பது ஆராயப்பட வேண்டும் என சில அறிஞர்கள் கருதுகின்றனர். மற்றவர்கள் இத்தகைய சிந்தைத் தொடரை மறுத்து பிளேட்டோ இந்த புனைவை துவக்கத்திலிருந்தே உருவாக்கியிருக்கவேண்டும் என வாதிடுகின்றனர்;   ஏதென்சு சிசிலியைத் தாக்குதல் (கி.மு 415–கி.மு 413)  அல்லது கி.மு 373இல்  ஹெலிக்கெயின் அழிவு போன்ற அவரது காலத்தில் நிகழ்ந்த  நடப்புகளை ஒட்டி புனைந்திருக்கலாம் என்கின்றனர்.
மேற்தகவல்களுக்கு
பகுப்பு:தொன்மவியல் கண்டங்கள் பகுப்பு:பிளேட்டோவின் ஆக்கங்கள் பகுப்பு:புனைவுத் தீவுகள்
அம்பேத்கர் நகர் சட்டமன்றத் தொகுதி
அம்பேத்கர் நகர் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது தெற்கு தில்லி மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 59வது வார்டின் பகுதிகளும், 61வது வார்டும், 62வது வார்டின் பகுதிகளும் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம் பகுப்பு:அம்பேத்கர்
ஓ
ஓ தமிழ் மொழியின் எழுத்துகளில் ஒன்று. தமிழ் நெடுங்கணக்கில் இது பதினோராவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "ஓகாரம்" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்துக் கற்பிக்கும்போதும் இவ்வெழுத்தை "ஓவன்னா" என்பது வழக்கம்.
"ஓ" யின் வகைப்பாடு
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் ஓ உயிரெழுத்து வகையைச் சேர்ந்தது. ஒலிக்கும் கால அளவின் அடிப்படையில் இது நெட்டெழுத்து எனப்படுகின்றது. நெட்டெழுத்துகள் இரண்டு மாத்திரை அளவு ஒலிக்கும் தன்மை வாய்ந்தன. இதனால் இவ்வெழுத்தும் இரண்டு மாத்திரை அளவுடனேயே ஒலிக்கும்
இனவெழுத்து
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் உயிரெழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. இம்மூன்று வித அடிப்படையிலும், ஓ என்பது ஒ க்கு இன எழுத்தாக அமையும்.
சொல்லில் ஓகாரம் வரும் இடங்கள்
thumb|250px|'ஓ' எழுதும் முறை தனி ஓ சொற்களில் முதல் எழுத்தாக வரும். க், ச், த், ந், ப், ம், ஆகிய மெய்யெழுத்துகளுடன் சேர்ந்தும் ஓ சொற்களுக்கு முதலாக வரும் என்கிறது தொல்காப்பியம். இதிலிருந்து தொல்காப்பியத்தின்படி ஙோ, ஞோ, டோ, ணோ, யோ, ரோ, லோ, வோ, ழோ, ளோ றோ, னோ ஆகிய எழுத்துகள் சொற்களுக்கு முதலாக வரா என்பது தெளிவு. எனினும், தற்காலத்தில் பிற மொழிப் பெயர்களையும் சொற்களையும் எழுதுபவர்கள் டோ, யோ, ரோ, லோ போன்ற எழுத்துகளும் முதலில் வரும்படி எழுதுகின்றனர். டோக்கியோ, யோவான், ரோடு, லோரன்ஸ் (இலங்கை வழக்கு) என்னும் சொற்கள் இவற்றுக்கு எடுத்துக்காட்டுகள்.
ஓகாரம் தனித்து நின்றும், மெய்களோடு சேர்ந்தும் சொல்லுக்கு இறுதியில் வரும். ஆனால் ஞகர மெய்யுடன் ஓகாரம் சொல்லுக்கு இறுதியில் வராது. ஏகாரம் தனியே சொற்களுக்கு இடையிலும் வருவதில்லை. பிற மெய்களுடன் கூடியே வரும்.
"ஓ" வும் மெய்யெழுத்துகளும்
ஓ வுடன் மெய்யெழுத்துகள் சேர்ந்து ஓகார உயிர் மெய்யெழுத்துகள் உருவாகின்றன. மெய்யெழுத்துகள் முதலெழுத்துகளாக இருப்பினும் வரிவடிவங்களில் எழுதும்போது மூல வரிவடிவங்கள் அகரத்தோடு கூடிய மெய்யெழுத்துகளையே குறிக்கின்றன. . இதனால், ஓகார உயிர் மெய்களை வரிவடிவில் குறிக்கும்போதும் அகரமேறிய உயிர்மெய் எழுத்துடனேயே ஓகாரத்தைக் குறிக்கும் இரட்டைக் கொம்பு குறியீட்டையும் கால் குறியீட்டையும் சேர்த்து எழுதுவது மரபாக உள்ளது.
18 மெய்யெழுத்துக்களோடும் ஓகாரம் சேரும்போது உருவாகும் உயிர்மெய் எழுத்துக்களையும் அவற்றின் பெயர்களையும் கீழேயுள்ள அட்டவணை காட்டுகின்றது.
வரிவடிவம்
தமிழில் ஓகார ஒலியைக் குறிக்கும் வரிவடிவம் இப்போதுள்ளவாறே எப்போதும் இருந்ததில்லை. ஏறத்தாழ கி.மு. மூன்றாம் நூற்றாண்டிலிருந்து பல்வேறு காலகட்டங்களிலும் தமிழில் ஓகாரத்தைக் குறிக்கப் பயன்பட்ட வரிவடிவங்கள் பற்றிய தகவல்கள் அவ்வக்காலத்துக் கல்வெட்டுகள் மூலம் தெரியவந்துள்ளன. சில காலங்களில் வெவ்வேறு இடங்களில் வெவ்வேறு வரிவடிவங்கள் பயன்பட்டதற்கான சான்றுகளும் உண்டு. கி.மு. மூன்றாம் நூற்றாண்டுக்குப் பின்னர்த் தமிழை எழுதுவதற்குத் தமிழ்ப் பிராமி, வட்டெழுத்து, தமிழ் எழுத்து ஆகிய எழுத்துகள் பயன்பட்டுள்ளன. thumb|center|600px
தொல்காப்பியம் ஒகரத்தின் இயற்கை புள்ளி பெற்று நிற்றல் என்று கூறுவதால், ஒகரத்துக்கும் ஓகாரத்துக்கும் இருந்த வேறுபாடு ஒரு புள்ளியே என உணரலாம். இதனால் ஓகாரமே புள்ளியில்லாத அடிப்படைக் குறியீடாக அமைந்தது தெளிவு. இவ்வேறுபாடுகளைக் கல்வெட்டு எழுத்துகளில் காணமுடியவில்லை. பிந்திய தமிழ் கல்வெட்டுகளில் ஒகரமும், ஓகாரமும் வேறுபாடு இன்றி எழுதப்பட்டது தெரிகிறது. பிற்காலத்தில் வீரமாமுனிவரே ஓகாரத்தைக் குறிக்க அடியில் சிறிய சுழியொன்றைச் சேர்த்து அதனை ஒகரத்திலிருந்து வேறுபடுத்தியதாகச் சொல்லப்படுகிறது.
ஓகாரம் பல்வேறு மொழிகளிலும் பொதுவாக உள்ள ஓர் ஒலி. தென்னிந்திய மொழிகளிலும் சில அயல் மொழிகளிலும் ஓகாரத்தின் வரிவடிவம் எவ்வாறு உள்ளது என்பதைக் கீழுள்ள படம் காட்டுகிறது. பிராமி இந்திய மொழிகள் பலவற்றின் எழுத்து முறைகளுக்கு அடிப்படை என்னும் கருத்து உள்ளதாலும், பல தென்னிந்திய மொழிகளினதும், சிங்களம் முதலிய அயல்நாட்டு மொழிகளினதும் வரிவடிவங்கள் கிரந்தத்தை அடிப்படையாகக் கொண்டவையாகவும் இருப்பதால் பிராமி, கிரந்தம் ஆகியவற்றின் ஓகாரத்துக்கான வரிவடிவங்கள் ஒப்பீட்டுக்காகத் தரப்பட்டுள்ளன. thumb|center|250px
பிரெய்லியில் ஓகாரம்
கண்பார்வையற்றோர் படிப்பதற்கு உதவும் பிரெய்லி முறைப்படி தமிழ் எழுத்துகளை எழுதுவதற்கும் முறைகள் வகுக்கப்பட்டுள்ளன. இந்திய மொழிகளுக்கென உருவாக்கப்பட்டுள்ள "பாரதி பிரெய்லி" தமிழ் எழுத்துகளையும் உள்ளடக்கியுள்ளது. ஆறுபுள்ளி முறையைப் பின்பற்றி அமைக்கப்பட்டுள்ள இம்முறையில் ஓர் எழுத்துகான இடம் ஒரு வரிசையில் இரண்டிரண்டாக மூன்று வரிசையில் ஆறு புள்ளிக்கான இடங்கள் உள்ளன. இதில் முதலாவது, மூன்றாவது வரிசைகளில் இடப்பக்கப் புள்ளியும் இரண்டாவது வரிசையில் வலப்பக்கப் புள்ளியும் புடைத்து இருப்பின் அஃது ஓ வைக் குறிக்கும். இதைக் கீழே உள்ள படம் காட்டுகிறது.
thumb|250px|center|பாரதி பிரெய்லியில் ஏகாரம்
உசாத்துணைகள்
பகுப்பு:தமிழ் எழுத்துக்கள் பகுப்பு:ஒலிக்கோப்பு உள்ள கட்டுரைகள் பகுப்பு:காணொளிக் கோப்பு உள்ள கட்டுரைகள்
சஃபர்
சஃபர் அரபி: صفر) என்பது இஸ்லாமிய ஆண்டின் இரண்டாவது மாதமாகும்.
ஸஃபருல் முழஃப்பர் (வெற்றி வாய்ந்த ஸஃபர்) என்று சிறப்பித்தழைக்கப்படும் ஒரு மாதமாகும்  பண்டைய  அரபு மக்கள் சஃபர் மாதத்தை பீடையாகக் கருதினர்.இசுலாமிய ஆண்டின் நான்கு புனித மாதங்களில் இதுவும் ஒன்று.(துல்கஃதா, துல்ஹஜ், முஹர்ரம் என மூன்று மாதங்கள் போர் செய்ய தடை செய்யப்பட்ட மாதங்களாக தொடர்ந்து வந்ததால்) முஹர்ரம் மாதத்திற்கான தடையை ஸஃபர் மாதத்திற்கு மாற்றினார்கள்.
காலக் கணிப்பு
முற்றிலும் சந்திரனின் சுழற்சியை அடிப்படையாக கொண்ட இஸ்லாமிய நாட்காட்டி சந்திர கணக்கீட்டின் படி பின்வருமாறு சஃபர் மதிப்பிடப்பட்டுள்ளது.
வெளியிணைப்புகள்
பகுப்பு:இசுலாமிய மாதங்கள்
நிறமி
thumb|கோவாவில் சந்தையில் விற்கப்படும் நிறமிகள் thumb|[[சிவப்பு, பச்சை, நீலம் ஆகிய அலைநீளங்களைக் கொண்ட ஒளியானது படிகின்ற பொழுது, சிவப்பும் பச்சையும் உறியப்பட்டு நீலம் வெளிப்படுகிறது. படிந்த பொருள் நீலநிறம் காட்டுகிறது.]] வண்ணங்களை வெளிப்படுத்தும் நீரில் கரையாத எந்த ஒரு பொருளும் பொதுவாக நிறமி (pigment ) என்று அழைக்கப்படுகிறது. நிறமிகள் கனிமச் சேர்மங்களின் பால் வைக்கப்படுகிறது.
பண்புகள்
ஒரு பொருளில் உள்ள மூலக்கூறுகளின் பிணைப்பிற்கு ஏற்ப அதன் மேல் படியும் ஒளியின் அலைநீளங்கள் உறியப்படுகின்றன. அப்படி உறிந்தது போக மிச்சம் இருக்கும் அலைநீளங்கள் கற்றையாக வெளிப்படுகின்ற பொழுது, அவை நிறம் அல்லது வண்ணம் எனப்படுகிறது.
மூல ஒளியின் தன்மைக்கு ஏற்ப அலைநீளக் கற்றை மாறுபடுகிறது. கதிரவனில் இருந்து பெறப்படும் வெள்ளை ஒளி சீரான அலைநீளக் கற்றையைக் கொண்டிருப்பதால், பல்வேறு வண்ணங்கள் வெளிப்படுகின்றன.
சித்தார்கோட்டை ஊராட்சி
சித்தார்கோட்டை ஊராட்சி (Chitharkottai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள இராமநாதபுரம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8111 ஆகும். இவர்களில் பெண்கள் 4410 பேரும் ஆண்கள் 3701 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மூத்த பிளினி
கையசு பிலினியசு செக்குண்டசு (Gaius Plinius Secundus, கிபி 23 – ஆகத்து 25, 79 கிபி), பொதுவாக மூத்த பிளினி (Pliny the Elder) என அழைக்கப்பட்டவர், உரோம எழுத்தாளரும், வரலாற்றாளரும், இயற்கை மெய்யியலாளரும் ஆவார். அத்துடன் உரோமைப் பேரரசின் கடற்படை, மற்றும் இராணுவத் தளபதியாகவும் பேரரசர் வெஸ்பாசியானின் நண்பராகவும் இருந்தவர். இவர் தனது வாழ்நாளின் பெரும் பகுதியை இயற்கை வரலாறு, மற்றும் புவியியல் நிகழ்வுகளை ஆராய்வதில் கழித்தார். இவர் கிபி 77 இல் வெளியிட்ட இயற்கை வரலாறு (Naturalis Historia) என்னும் இலத்தீன் மொழியிலான நூலே இன்று கிடைப்பவற்றுள் மிகவும் பழமையான கலைக்களஞ்சியம் ஆகும். இயற்கை வரலாறு, கலையும் கட்டிடக்கலையும், மருத்துவம், புவியியல், நிலவியல், போன்றவை தொடர்பான 37 பிரிவுகளைக் கொண்டதாக இது உள்ளது. 100 ஆக்குனர்களால் எழுதப்பட்ட 2000 வெவ்வேறு ஆக்கங்களில் இருந்து 20,000 குறிப்புகளைத் தொகுத்துள்ளதாகவும், தனது சொந்த அநுபவங்களில் இருந்தும் பலவற்றை உள்ளடக்கி உள்ளதாகவும் அவர் தனது முன்னுரையில் தெரிவித்துள்ளார்.
வெளி இணைப்புகள்
பகுப்பு:23 பிறப்புகள் பகுப்பு:79 இறப்புகள் பகுப்பு:தமிழர் பற்றி உள்ள அயல்நாட்டார் ஆவணங்கள் பகுப்பு:இத்தாலிய மெய்யியலாளர்கள்
மதுரபாஷாணிபுரம் ஊராட்சி
மதுரபாஷாணிபுரம் ஊராட்சி (Madurabashanipuram Gram Panchayat), தமிழ்நாட்டின் தஞ்சாவூர் மாவட்டத்தில் உள்ள மதுக்கூர் வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1036 ஆகும். இவர்களில் பெண்கள் 525 பேரும் ஆண்கள் 511 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மணலடி மெருகு
சிராய்ப்பு வெடிப்பு (Abrasive blasting), பொதுவாக மணல் வெடிப்பு என்று அழைக்கப்படுகிறது, இது கடினமான மேற்பரப்பை மென்மையாக்குவதற்கும், மென்மையான மேற்பரப்பை கடினப்படுத்துவதற்கும், மேற்பரப்பை வடிவமைக்க அல்லது மேற்பரப்பில் உள்ள அசுத்தங்களை அகற்றுவதற்கும், உயர் அழுத்தத்தின் கீழ் ஒரு மேற்பரப்புக்கு எதிராக சிராய்ப்புப் பொருட்களின் நீரோட்டத்தை வலுக்கட்டாயமாக உந்துதல் ஆகும். ஓர் அழுத்தப்பட்ட திரவம், பொதுவாக அமுக்கக் காற்று அல்லது ஒரு மையவிலக்கு சக்கரம் வெடிக்கும் பொருளை (பெரும்பாலும் ஊடகம் என்று அழைக்கப்படுகிறது) செலுத்துவதற்குப் பயன்படுத்தப்படுகிறது. 1870 ஆம் ஆண்டு அக்டோபர் 18 ஆம் தேதி பெஞ்சமின் செவ் டில்க்மேன் என்பவர் முதல் சிராய்ப்பு வெடிப்பு செயல்முறைக்கான காப்புரிமை பெற்றார்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:தொழிற்துறை செயல்முறைகள் பகுப்பு:அமெரிக்கக் கண்டுபிடிப்புகள்
டோ கியுங்சோ
டோ கியுங் சோ (Do Kyung-soo) (பிறப்பு: சனவரி 12, 1993) ஒரு தென் கொரியா நாட்டு பாடகர் மற்றும் நடிகர் ஆவார். இவர் 2012 ஆம் ஆண்டு முதல் எக்சோ என்ற பாடல் குழுவுடன் சேர்ந்து பல பாடல்கள் பாடிவருகின்றார். கார்ட் (2014), ரூம் ந.7 (2017), சுவிங் கிண்ட்ஸ் (2018) போன்ற திரைப்படங்களிலும் நடித்துள்ளார்.
வெளி இணைப்புகள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:தொலைக்காட்சி நடிகர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள் பகுப்பு:தென் கொரிய ஆண் பாடகர்கள்
ஆல்பர்ட் பிளவுன்ட்
ஆல்பர்ட் பிளவுன்ட் (Albert Blount, பிறப்பு: ஆகத்து 8 1889, இறப்பு: நவம்பர் 10 1961) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1912-1926 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆல்பர்ட் பிளவுன்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1889 பிறப்புகள் பகுப்பு:1961 இறப்புகள் பகுப்பு:டெர்பிசையர் துடுப்பாட்டக்காரர்கள்
கொரோனா வைரஸ் நோய்கள்
upright=1.2|right|thumb|கொரோனா வைரஸ் அமைப்பு வடிவம் கொரோனா வைரஸ் நோய்கள் என்பன பாலூட்டிகளிலும், பறவைகளிலும் நோய் ஏற்படுத்தும் ஆர் என் ஏ வைரசுகளுடன் தொடர்புபட்ட ஒரு குழு கொரோனா வைரசு துணைக்குடும்ப தீநுண்மிகள் மூலம் ஏற்படுகின்றன. மனிதரிலும் பறவைகளிலும் வைரஸ குழு சுவாசம் தொடர்பான தொற்றை சாதாரணம் முதல் ஆபத்தான அளவு வரை ஏற்படுத்துகின்றன. மனிதரில் சாதாரண நோய் தடிமன் உட்பட்டவாறு அமையலாம். ஆபத்தான நிலை என்பது சார்சு, மத்திய கிழக்கு மூச்சுக் கூட்டறிகுறி, கோவிட்-19 என அமையலாம். 2021 இன்படி, 45 வகையான கொரோனா வைரசுகள் பதிவுசெய்யப்பட்டுள்ளன.
உசாத்துணை
பகுப்பு:கொரோனாவைரசு
சாரங்பூர்
சாரங்பூர் என்பது இந்தியாவின் மத்தியப் பிரதேச மாநிலத்தில் ராஜ்கர் மாவட்டத்தில் உள்ள ஒரு நகரம் ஆகும். இது காளி சிந்து நதிக்கரையில் அமைந்துள்ளது. சாரங்பூர் தெஹ்ஸில் உள்ள சாரங்பூர் போபால் பிரிவுக்கு சொந்தமானது. இது மாவட்ட தலைமையகம் ராஜ்கருக்கு தெற்கே 65 கி.மீ தொலைவில் அமைந்துள்ளது. இந்த நகரம் சாரங்பூர் தெஹ்ஸிலின் தலைமையகம் ஆகும். தலேனி (4 கி.மீ), தரகஞ்ச் (5 கி.மீ), தர்லகேடி (5 கி.மீ), கச்சிகேடி (5 கி.மீ), பலோடி (6 கி.மீ) ஆகியவை சாரங்பூருக்கு அருகிலுள்ள கிராமங்கள் ஆகும். சாரங்பூர் வடக்கு நோக்கி சாரங்பூர் தெஹ்ஸிலாலும், தெற்கே ஷாஜாபூர் தெஹ்ஸிலாலும், மேற்கு நோக்கி நல்கேடா தெஹ்ஸிலாலும், தெற்கே சுஜல்பூர் தெஹ்ஸிலாலும் சூழப்பட்டுள்ளது. சாரங்பூருக்கு அருகில் உள்ள நகரங்கள் பச்சூர், ஷாஜாப்பூர், சுஜல்பூர் ஆகியவை ஆகும். இந்த நகரம் ராஜ்கர் மாவட்டம் மற்றும் ஷாஜாபூர் மாவட்டத்தின் எல்லையில் அமைந்துள்ளது.